Temeljem članka 8. Zakona o ministarskim, vladinim i drugim imenovanjima Federacije Bosne i Hercegovine (“Službene novine Federacije BiH”, broj: 12/03, 34/03 i 65/13**),** i Posebnih uvjeta za članove upravnih vijeća zdravstvenih ustanova i centara za socijalni rad Kantona Središnja Bosna, ispred Ministarstva zdravstva i socijalne politike, Ministar zdravstva i socijalne politike objavljuje:

**JAVNI NATJEČAJ**

**za imenovanje članova upravnih vijeća javnih ustanova kojima je osnivač općina Busovača**

**-po jedan predstavnik Ministarstva-**

Objavljuje se javni natječaj za imenovanje članova upravnih vijeća-po jedan predstavnik Ministarstva zdravstva i socijalne politike (u daljem tekstu: Ministarstvo), javnih ustanova kojima je osnivač općina Busovača, kako slijedi:

1. **JAVNA USTANOVA CENTAR ZA SOCIJALNI RAD BUSOVAČA**
2. **JAVNA USTANOVA DOM ZDRAVLJA BUSOVAČA**
3. **JAVNA USTANOVA GRADSKA LJEKARNA/APOTEKA BUSOVAČA**

**I. OPIS POZICIJE**

Poslovi, odgovornosti i ovlaštenja za navedenu poziciju utvrđeni su odredbama statuta javnih ustanova.

Član upravnog vijeća imenuje se na period od 4 (četiri) godine, uz mogućnost ponovnog imenovanja u skladu sa Zakonom.

Naknada za rad u upravnim vijećima utvrđena je posebnom Odlukom općinskog vijeća, sukladno Zakonu.

**II. OPĆI UVJETI ZA IMENOVANJA**

Svi kandidati za poziciju u upravnom vijeću trebaju ispunjavati slijedeće opće uvjete:

* da su državljani Bosne i Hercegovine,
* da su stariji od 18 godina,
* da nisu otpušteni iz državne službe kao rezultat disciplinske mjere na bilo kojoj razini u Bosni i Hercegovini u razdoblju od tri godine prije dana objavljivanja upražnjene pozicije,
* da se na njih ne odnosi članak IX. 1. Ustava Bosne i Hercegovine,
* da nisu na funkciji u političkoj stranci u smislu članka 5. Zakona o ministarskim, vladinim i drugim imenovanjima Federacije Bosne i Hercegovine (“Službene novine FBiH”, broj: 12/03, 34/03 i 65/13),
* da nisu izabrani zvaničnici, nositelji izvršnih funkcija ili savjetnici u smislu Zakon o sukobu interesa u organima vlasti u Federaciji Bosne i Hercegovine (“Službene novine FBiH”, broj 70/08),
* da nemaju privatni interes u ustanovi u kojoj se kandidiraju u smislu članka 2. točka 1.2. Zakona o ministarskim, vladinim i drugim imenovanjima u Federaciji BiH.

**III. POSEBNI UVJETI ZA IMENOVANJA**

 Pored općih uvjeta, kandidati moraju ispunjavati i slijedeće posebne uvjete:

* VSS (VII/1) fakultet društvenog, zdravstvenog ili tehničkog smjera, odnosno visoko obrazovanje prvog ciklusa Bolonjskog sustava studiranja koji se vrednuje sa najmanje 240 ECTS bodova ili drugog ili trećeg ciklusa Bolonjskog sustava studiranja društvenog, zdravstvenog ili tehničkog smjera
* najmanje 3 (tri) godine radnog iskustva u struci,
* da nije član u više od jednog upravnog vijeća ili nadzornog odbora, ustanove ili gospodarskog društva.

**IV. PODNOŠENJE PRIJAVA**

Prijava na javni natječaj podnosi se na posebnom obrascu “Prijava na javni natječaj“, koji se može pronaći na web stranici Vlade Kantona ili osobno preuzeti u Ministarstvu.

Uz Prijavu na javni natječaj kandidati su dužni priložiti sljedeće dokaze o ispunjavanju uvjeta:

1. životopis,
2. uvjerenje o državljanstvu ili preslik osobne iskaznice (CIPS),
3. rodni list,
4. uvjerenje da nisu otpušteni iz državne službe (za uposlene u državnoj službi)
5. dokaz o školskoj spremi,
6. dokaz o radnom iskustvu,
7. izjave iz točke II.(alineje: 3,4,5,6, i 7) i točke III . alineje 3. natječaja.

**Dokazi se prilažu u originalu ili ovjerenoj kopiji.**

Od kandidata koji uđu u uži izbor može biti zatraženo dostavljanje dodatne dokumentacije.

Svi kandidati koji budu stavljeni na listu za uži izbor biti će pozvani na intervju pred Povjerenstvo za izbor kojega imenuju Ministar zdravstva i socijalne politike Kantona Središnja Bosna.

Nakon intervjua, Povjerenstvo za izbor će putem pismene preporuke predložiti rang listu s najboljim kandidatima Ministru zdravstva i socijalne politike Kantona Središnja Bosna.

Konačno imenovanje kandidata izvršit će se sukladno statutu ustanove.

Javni oglas ostaje otvoren 15 dana od dana objavljivanja u Službenim novinama Federacije BiH, dnevnom listu „Dnevni avaz“ i na web stranici Vlade Kantona.

Rok za podnošenje prijava računa se od dana posljednje objave oglasa.

Prijave na propisanom obrascu sa traženim dokumentima treba dostaviti osobno ili preporučenom poštom na adresu: Ministarstvo zdravstva i socijalne politike, ul. Stanična 43, Travnik, Povjerenstvo za izbor članova upravnih vijeća javnih ustanova kojima je osnivač općina Busovača , sa naznakom **«PRIJAVA NA JAVNI NATJEČAJ - NE OTVARATI» .**

Neblagovremene i nepotpune prijave neće se uzeti u razmatranje.

Travnik: 02.10.2023. godine

 MINISTAR

 Anto Matić